C 146/18
FI
Euroopan unionin virallinen lehti
27.4.2023
2.2 ETSK on antanut osaamisesta, pätevyyksistä ja työllisyydestä, työn muuttuvasta luonteesta ja osallistavien työmarkkinoiden kehittämisestä useita lausuntoja (5), jotka ovat edelleen merkityksellisiä.
Käsillä olevassa lausunnossa analysoidaan, millaista osaamista työmarkkinoiden tulevia muutoksia varten tarvitaan ja miten voidaan ylläpitää työllistettävyyttä ja edistää tuottavuuden lisäämistä, ja kartoitetaan tehokkaita strategioita työvoiman kehityksen parantamiseksi ja työvoimapulan vähentämiseksi myös pk-yrityksissä.
2.3 Osaamisen kehittämisstrategiat on otettava osaksi kansallisia kasvupolitiikkoja ja -suunnitelmia synergiassa teollisen tutkimuksen ja talouskehityksen kanssa.
Jäsenvaltioiden olisi edistettävä korkean lisäarvon alojen kehittämistä sekä autettava työntekijöitä ja yrityksiä hallitsemaan muutoksia ja pysymään teknologisten, digitaalisten ja vihreiden innovaatioiden tasalla.
Tämä edellyttää lisäinvestointeja resursseihin ja suunnitteluun sellaisen koulutusjärjestelmän luomiseksi, joka pystyy vastaamaan uusiin haasteisiin ja jonka avulla voidaan poistaa työmarkkinoiden kohtaanto-ongelma.
2.4 ETSK katsoo, että työllistettävyyden pitäminen vakaana on monitahoinen kysymys, jossa suurimmat haasteet liittyvät työn, työpaikkojen ja ammattien muuttuvaan luonteeseen, tarpeeseen varmistaa, että oikeus elinikäiseen oppimiseen ja kehittymiseen toteutuu käytännössä, digitalisaatioon, inhimillisen potentiaalin ja työn tuottavuuden kasvavaan merkitykseen, työn organisoinnin muutoksiin, väestörakenteen muutokseen sekä tarpeeseen tarjota uudenlaisia työ- ja yksityiselämän tasapainottamismalleja joustavine työaikajärjestelyineen ja edistää aktiivisena ikääntymistä tukevia toimintapolitiikkoja (6).
Tarvitaan kannustava ympäristö, jotta ihmiset ymmärtävät ja tiedostavat selvästi koulutuksen merkityksen työelämässä ja pystyvät ja ovat motivoituneita hyödyntämään kaikki mahdollisuudet elinikäiseen oppimiseen elämänvaiheesta riippumatta.
Kyky ylläpitää työllistettävyyttä liittyykin suoraan kykyyn kehittää uusia taitoja työmarkkinoiden dynamiikan mukaisesti sekä tätä koskeviin asenteisiin.
2.5 Työmarkkinaosapuolet ovat keskeisiä toimijoita työllistymistaitojen kehittämisen ja ylläpitämisen kannalta.
Niillä on parhaat edellytykset tukea työntekijöiden ammattiuratoiveiden ja yritysten osaamistarpeiden yhteensovittamista.
Niillä on etenkin toimivan ja tuloksellisen keskitetyn sopimisen järjestelmässä olennaisen tärkeä rooli taitojen tunnustamispro­ sessissa.
ETSK katsoo, että työmarkkinoiden kokonaistulosten parantamiseksi on vahvistettava yleissivistävän ja ammatillisen koulutuksen järjestelmien sekä työvoimapalvelujen koordinointia innovoinnin, teollisuuden, kaupan ja teknologian kehittämispolitiikan ja myös makrotalouspolitiikan kanssa.
Tämä voisi olla erityisen hedelmällistä paikallistasolla.
2.6 Työn luonteen muutokset johtavat myös uusien ja joustavien työsuhteiden ja epätyypillisten työntekomallien kehittymiseen.
Tämä muuttaa Euroopan työmarkkinoiden rakennetta.
Uudet työnteon muodot voivat – mikäli ne ovat asianmukaisesti turvattuja – avata ihmisille uusia mahdollisuuksia yrittäjyyteen ja tulojen monipuolistamiseen sekä tilaisuuksia siirtyä sellaisiin ammatteihin ja toimeliaisuuden muotoihin, jotka eivät ole aiemmin olleet heidän ulottuvillaan.
Toisaalta työnteon uusissa muodoissa olisi taattava sosiaalisen suojelun saatavuus, koska tämä liittyy suoraan sosiaalisen
(5)
(6)
Työmarkkinoiden seurantaryhmän (LMO) tutkimus ”The work of the future: ensuring lifelong learning and training of employees” (2022); Työn tulevaisuus – tulevaisuuden työtehtävissä tarvittavien tietojen ja taitojen hankkiminen (2017); Elinikäisen oppimisen ja valmiuksien kehittämisen kestäväpohjainen rahoitus ammattitaitoisen työvoiman puutteen torjumiseksi (2019); Muuttuva työelämä, eliniän piteneminen ja väestön ikääntyminen – Edellytykset ikääntyvien työntekijöiden pysymiselle aktiivisena uudenlaisessa työelämässä (2019); Digitalisaatio, tekoäly ja oikeudenmukaisuus – Miten vahvistaa EU:n asemaa globaalissa kilvassa tulevaisuudessa tarvittavasta osaamisesta ja koulutuksesta ja taata samalla sosiaalinen osallisuus (2019); Ammatillinen koulutus: järjestelmien tehokkuus osaamisen ja työmarkkinoiden tarpeiden ennakoinnissa ja yhteensovittamisessa sekä työmarkkinaosapuolten ja eri sidosryhmien rooli (2020); Ehdotus neuvoston suositukseksi kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta (2020); Miten edistää elinikäisen oppimisen näkökulmasta koulutukseen perustuvia taitoja, joita Euroopassa tarvitaan oikeudenmukaisemman, yhtenäisemmän, kestäväpohjaisemman, digitaalisemman ja selviytymiskykyisemmän yhteiskunnan luomiseksi (2020); Pk-yritysstrategia kestävää ja digitaalista Eurooppaa varten (2020); Teolliset ekosysteemit, strateginen riippumattomuus ja hyvinvointi (2021); Monimuoto-oppiminen (2021); Korkeakoulutuspaketti (2022) jne.
https://www.eurofound.europa.eu/observatories/eurwork/industrial-relations-dictionary/active-ageing http://erc-online.eu/wp-content/uploads/2017/03/With-signatures_Framework-agreement-on-active-ageing.pdf